paragraph_text: Izlomljenu dužinu nazivamo zatvorenom ako joj se početak i kraj podudaraju. Za izlomljenu dužinu još kažemo da je jednostavna ako svaka njena točka leži ili samo na jednoj njenoj stranici ili samo na dvjema kojih je ta točka jedan kraj. Inače se linija zove samopresječna. Prema Jordanovom teoremu o jednostavnoj zatvorenoj krivulji (dovoljan je slučaj jednostavne zatvorene izlomljene linije), svaka jednostavna zatvorena izlomjena linija dijeli ostatak ravnine na dva dijela od kojih je jedan ograničen i zovemo ga unutarnjim i drugi je neograničen i zovemo ga vanjskim dijelom ravnine u odnosu na tu liniju,.